У адпаведнасці з заканадаўствам, адкрыў першую сесію старшыня Дзятлаўскай раённай выбарчай камісіі па выбарах дэпутатаў мясцовых Саветаў дэпутатаў Аляксандр Андруцэвіч. Ён паведаміў, што выбары ў раёне прайшлі з высокай актыўнасцю насельніцтва ў спакойнай абстаноўцы, 90,44% выбаршчыкаў раёна рэалізавалі сваё канстытуцыйнае права ў вызначэнні складу мясцовых саветаў дэпутатаў. Жыхарамі Дзятлаўшчыны былі абраны 27 дэпутатаў Дзятлаўскага раённага Савета дэпутатаў 28-га склікання. У новы склад Савета дэпутатаў увайшлі 9 жанчын і 18 мужчын, 11 новых выбраннікаў з’яўляліся дэпутатамі мінулага 27-га склікання. Аляксандр Андруцэвіч ад імя раённай выбарчай камісіі павіншаваў народных абраннікаў з аказаным ім высокім даверам, пажадаў поспехаў у дэпутацкай дзейнасці.